Riiber i rektorkappa som han bar 1923 til 1925.
**Claus Nissen Riiber** (født 25. april 1867 på Stange, død 3. august 1936 i Trondheim) var en prisbelønt norsk kjemiker.

Etter latinartium i Drammen 1885 jobbet han ved Christiania Aktiebryggeri og studerte kjemi hos Peter Waage ved Det Kongelige Frederiks Universitet. Forskningen bestod seg i tørrstoffer i øl og vørter, samt utviklingen av ei måleflaske. Han jobbet også ved et lokalt bryggeri som kjemiker. Fra 1889 var han stipendiat innen organisk kjemi hos Liebermann i Berlin til 1901, så hos Kristian Birkeland og Sam Eyde som laboratoriesjef der de i 1904 ferdigstilte Birkeland-Eyde-prosessen som blant annet ble brukt i Syretårnet på Rjukan I. Samtidig som han 1901-10 var rådgiver for Finans- og Tolldepartementet og bestyrer for Statens Toll-laboratorium, ferdigstilte han sin dr.scient.-avhandling med navnet *Bidrag til kjenskabet af de umættede organiske forbindelser* som i 1910 ble den andre dr.avhandling avlagt ved Kjemisk institutt (UiO), nest etter Haavard Martinsen i 1904. Fra 1911 til sin død i 1936 var han professor i organisk kjemi ved det nye NTH i Trondheim, rektor 1923-26. Han forsket på hvordan sukker løses i vann. Et annet tema var «optisk spaltning av threo- og erythro-3-fenyl-2,3-dihydroksipropansyre, og av alle isomerene av brom hydroksi-3-fenylpropansyre».

Han var sønn av Carl Magnus Riiber (1825—1905) og Caspara Petrea Ræder. Mora var av Ræder (slekt). Faren var en av landets første jernbane-ingeniører. Broren Carl Caspar Riiber (1864–1957) var bergingeniør og bergmester. De var søskenbarn til Karen Platou, fordi mora hennes (Ida Nanna Amalie Ræder) var søster til mora deres. Claus giftet seg i 1910 med Sigrid Ursula Lorange (1882–1947) av Lorange (slekt).

Verv og utmerkelser
-------------------

* Det Norske Videnskaps-Akademi innvalgt 1898
* NTH rektor 1923-26
* Fridtjof Nansens belønning for fremragende forskning 1927 for en avhandling om sukkerartenes mutarotation.
* Det Kongelige Norske Videnskabers Selskab preses 1933-36
* Norsk Kjemisk Selskap formann 1934-36
* styremedlem i Det Videnskapelige Forskningsfond av 1919
* styremedlem i rådet for Chr. Michelsens Institutt
* Den Tekniske Høiskoles Fond, styreformann

Utgivelser
----------

* C.N. Riiber (1910). *Bidrag til kjendskabet av de umættede organiske forbindelser* (dr.scient.-avhandling). Det Kongelige Frederiks Universitet.  – Online her:

Referanser
----------

1. 1 2   Store norske leksikon, oppført som Claus Riiber, Store norske leksikon-ID Claus\_Riiber[Hentet fra Wikidata]
2. 1 2   Norsk biografisk leksikon, Norsk biografisk leksikon ID Claus\_Riiber, besøkt 9. oktober 2017[Hentet fra Wikidata]
3. ↑  *Studenterne fra 1885*. Kristiania. 1910.
4. ↑  «Claus Nissen Riiber». Strinda historielag.
5. ↑  Claus Riiber i Norsk biografisk leksikon
6. ↑  Elisabeth Jacobsen, *Femti år med organisk kjemi på NTH 1910-60*, det 19. landsmøte i kjemi
7. ↑  Falck-Muus, Rolf (1949). *Bergsmannsutdannelsen i gamle dager: norske bergmenn til Sverige som ledd i utdannelsen*. Stockholm.

Eksterne lenker
---------------

Claus Nissen Riibers privatarkiv finnes ved NTNU Universitetsbiblioteket Dorabiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** Historisk befolkningsregister **·** BIBSYS **·** VIAF **·** GND
 |